Styremøte SCK tirsdag 26.09.2023 – møtet ble avholdt på teams

Tilstede: Antonio, Lisa, Tom, Patrick, Arvid, Rigmor og Jane.

Frafall: Oline

Agenda

Sak 1: Behandle søknad fra SCK-ung

SCK-ung har søkt om penger til å handle inn pølser mm til avslutning av sommertrening.

I tillegg har de søkt om en sum til avslutning og evalueringsmøte for trenerne.

Vi svarer ja til dette, og tar med oss videre at en påskjønnelse av trenerne for ung bør inn som forslag til budsjettpost for neste års budsjett.

Sak 2: Status vintertrening

Vi har samme avtale med FSC Iseveien som i fjor.

Senior - onsdag kl 19.45 – 20.45 styrketrening. Torsdag kl 18.00-19.00 spinning.

SCK ung har spinningsalen fra kl 19.45-20.45.

Vi har fortsatt 2 treningskort som ungdom fra 13 år kan bruke.

Sak 3: sponsorer

Lars Christian Stylo hadde et spørsmål om draktsponsorer. Vi har som regel at en draktsponsor skal være med i 4 år med min 10 000kr pr år. Hvis man ønsker å bidra med mindre beløp og/eller ikke kan binde seg for 4 år, vil vi kunne profilere bedriften ved arrangementer og lignende. I tillegg ønsker vi å få i gang en produksjon av en vindjakke med trykk av alle sponsorene, uansett beløp og bindingstid. Ønsket er at jakken skal bli billig og tilgjengelig i både barne- og voksenstørrelser.

Sak 4: drakter evt endringer

Arvid har fått et forslag hvor drakten har fått et svart felt under armen og ned. Han legger ut bilde så vi får se etterpå. Styret svarer i løpet av uka.

Vi må åpne nettbutikken igjen, slik at de som ønsker kan få bestilt seg vinterjakker. Leverandøren selger også Pinarello sykler og ønsker å legge ut tilbud til klubbens medlemmer. Det er ikke noe problem.

Sak 5: medlemsmøte onsdag 15. november kl 19.00

Vi kan få bruke treningssalen på FSC Iseveien

Invitere Arne Gjulem – om pulsklokker og pulsvariasjon. Rigmor tar kontakt med Arne Gjulem – vi ønsker utstilling/tilbud på klokker – og gjerne et foredrag om puls – evt et honorar.

Presentere rundbaneprosjektet.

Mål og satsinger neste år.

Sak 6: Status rundbaneløypa

Det er sendt ut søknader om støtte fra DnB, Sparebank 1 og Gjensidige stiftelsen. Disse vil det komme svar på i løpet av 2023. I tillegg jobbes det med søknad til Thon-stiftelsen og søknad om spillemidler. Spillemidler kommer det svar på i 2024.

Vi har fått tilbud fra Park&Anlegg og Lindhaugen. Total kostnadsramme ca 2,8 mill mva inkl. 1,3-1,4 av disse må vi skaffe utenom spillemidler og kommune.

Grunneier Westby er tilbudt en avtale for 50 års «leie» for en engangssum på 125 000kr som Kamperhaug betaler for oss.

Det som gjenstår er å skaffe et finansieringsbevis fra Eidsberg sparebank, Lisa avtaler møte med dem meste uke.

\* Eventuelt